
Pàg.3 

El veïnat de Sants 

desobeeix 

massivament 


El 9 de novembre 61.625 veïns i veïnes 
del districte de Sants-Montjuïc van participar 
de la jornada de participació ciutadana per 
opinar sobre el futur polític de Catalunya 
en un gran acte de desobediència. 


Pàg. 4 

Borinots 
de gamma 
extra 

La colla castellera de Sants, Els Borinots, han 
aconseguit la màxima categoria a la que pot 
aspirar una colla. Ho van fer amb un dos de 
nou amb folre i manilles i tot seguit el barri 
va vibrar d’alegria. 


Pàg. 12 

Ana Munoz 
i Daniela Osozio 

Membres de la comissió de 
gènere de la Xarxa d'Economia 
Solidària i de l'organització de 
la Fira d'Economia Feminista 






Després de debats, assemblees i trobades a carrers, places i mercats, el dimecres 22 d'octubre va tenir lloc una jornada d'acció, a Sants i a tota la ciutat, 
emmarcada en la iniciativa de la Vaga de Totes. Es tracta d'una proposta per reapropiar-se d'una eina de lluita, la vaga, de manera que inclogui tant 
assalariades, com no assalariades, jubilades, aturades, treballadores de la llar, treballadores submergides, treballadores sexuals, mestresses de casa, 
estudiants, etc. La primera gran mobilització va ser el dimecres 22 d'octubre, amb la qual van voler mostrar que “la força de les dones mou el món i poden 
aturar-lo quan vulguin”. Per això, es van fer talls de trànsit a diversos punts de Barcelona a les vuit del matí, un d’ells a la Gran Via; una acció de denúncia 
al Cercle d’Economia i una gran manifestació a la tarda. A partir d’ara, a Sants i a altres barris de la ciutat i poblacions continuen les assemblees per convocar 
una vaga de totes, una vaga productiva, però també vaga de cures, de consum, de transport, és a dir, de tots els àmbits de vida quotidiana. 

EDITORIAL 

Economia de totes, 
vaga feminista 


La Burxa, Sants 


D es del 22 d'octubre, 
amb la jornada de llu¬ 
ita feminista “Vaga 
de totes”, fins al 14 i 15 
de novembre, amb la celebració al 
barri de la primera edició de la Fira 
d'Economia Feminista, sembla que 
l'economia feminista ha arribat a 
Sants per sacsejar-lo. 

Ambdues iniciatives perseguei¬ 
xen l'objectiu comú de provocar 
una reflexió profunda al voltant 
dels conceptes economia i treball. 
Compartim plenament la necessi¬ 


tat de reconèixer el treball repro¬ 
ductiu, domèstic i de cures com un 
treball en sí mateix que, tot i no 
ser retribuït en la majoria dels ca¬ 
sos, i ser realitzat de forma gene¬ 
ralitzada per les dones, representa 
una aportació imprescindible per 
al sosteniment de la vida mateixa. 
Una contribució gratuïta i invisib¬ 
le a l'economia productiva, que és 
un factor clau per a l'acumulació 
capitalista i que perpetua la situ¬ 
ació d'explotació i desigualtat de 
les dones. 


Amb aquest número, LA BURXA 
volem fer la nostra petita apor¬ 
tació per defendre i difondre els 
valors i principis de l'economia 
feminista, per caminar juntes cap 
a la vaga general, social i laboral, 
productiva i reproductiva, prevista 
per la primavera de 2015. 


ALTAVEU 

Tattoo Circus 


CSA Can Vies 


S olidaritat és la primera paraula que pot des¬ 
criure el Tattoo Circus. Tinta podria ser la se¬ 
gona. La idea va néixer farà uns quants anys 
a Roma i es va començar a propagar com la 
pólvora estenent-se per ciutats com Berlín, Londres, 
Barcelona, Zaragoza, Madrid, Tesalónica, Sao Paulo.... 
La finalitat és ben senzilla: treure diners per projec¬ 
tes antirrepresius. La forma queda prou clara: fer 
tatuatges. Tots els beneficis produïts per cada gota de 
tinta i sang van destinats a diferents casos enfocats a 
la lluita contra la presó. 

Durant el 31 d'octubre i el 1 i 2 de novembre, es dóna 
aquest esdeveniment per segon any a L'Hospitalet 
del Llobregat, al Centre Social Okupat l'Astilla. Du¬ 
rant aquests dies es pot assistir a diverses xerrades, 
dinars i sopars vegans, concerts de música, exposici¬ 
ons d'art, distribuïdores, teteria, un freak show... i, per 


suposat, aprofitar per tatuar-te. 

Tot aquest desplegament ve donat per la força i la 
passió de les persones que hi són darrere que, dia rere 
dia, habiliten espais, es posen en contacte amb diver¬ 
ses persones i grups, planifiquen les activitats...I tot 
amb un gran compromís que té per objectiu una sola 
idea: Enderrocar les parets de les presons. 

No és un crit ofegat, és un recordatori constant 
d'aquesta gent que no s'oblida de les seves com¬ 
panyes, que aprofita el seu art per poder servir de 
suport, d'aquelles que vessen la suor de tota la feina 
que ha fet possible aquesta gran activitat, de tothom 
que recolza a qui encara no té la sort d'estar amb 
nosaltres. 

Esperem que hi hagi un dia que no calgui tornar a 
fer un Tattoo Circus, somiem en no haver de seguir 
defensant-no's de les presons, pensem en el dia que 
les nostres companyes tornin a ser lliures, i que la 
paraula "Utopia" no sigui una barrera en el nostre 
llenguatge. 



INEFICI PROPRESXS 

RCELDNn EB1MJ 


c.s.o La Astilla 

.Villafranca,22. <M> LLTo rrassa 


★ MICRO OBERTEnvia' ns el teu escrit a laburxa@gmail.com 


CARTA 


Reguem la cura ? 


Mercè Esteban, Sants 


S embrem projectes, senti¬ 
ments, experiències...i dei¬ 
xem la terra plena de llavors. 
Ho fem per defecte, perquè 
vivim de la il·lusió de veure'n créi¬ 
xer alguna d'elles. I quan neixen, 
les reguem, les podem i les collim. 
Mentrestant, ens agrada mirar-les i 
fer-les fortes. 

I així entenc el “Viure”, com la 
capacitat de no deixar-se aixafar 
per l'afany productiu d'un món 
que perverteix la seva essència. I la 
vida? El centre del nostre sentit de 
ser. Un paradigma que fa perviure 
el sosteniment, el manteniment, 
l'atenció i la producció i reproduc¬ 
ció de les relacions humanes i les 
pròpies vides. 

I per fer possible aquesta vida hem 
de deixar d'enterrar-la sota quilos 
de patriarcat, aguantat sobre arrels 
invisibles que el mantenen i fan 
perviure les desigualtats que el fan 
possible. 

El sistema capitalista ven la idea 
d'una autosuficiència emocional 
permanent i segura, com aquella 


llavor que fa fruit abans de ser re¬ 
gada. Omple de sulfats neoliberals 
que impregnen la humanitat d'una 
idea d'èxit basada en l'augment 
d'adquisició individual com a quel¬ 
com possible des d'un individualis¬ 
me absolut. Però res comú, com és el 
món que vivim, seria el que és sense 
les relacions que ho fan possible. 
Desmuntar el capitalisme patriar¬ 
cal és reconèixer el treball de cures, 
i és fer-ho des de les arrels on s'hi 
han instaurat les desigualtats d'una 
sistema que ha canviar el concepte 
“benestar” per “acumulació de capi¬ 
tal”. És, també, tenir-la en compte en 
les propostes d'organització social 


dins d'un suposat Estat del Benestar, 
antagònic al sistema capitalista. 
Però el sulfat és negoci i el nego¬ 
ci el menjar d'aquell qui no rega. I 
aquí s'instaura la política que, per 
preservar les seves elits finance¬ 
res, alimentatun discurs d'eficàcia 
i eficiència de les polítiques priva- 
titzadores, retalla serveis públics, 
precaritza les feines de l'àmbit re¬ 
productiu i dóna com a legítim un 
model de família conversador. Per¬ 
què mengen del sulfat i tampoc no 
els cal ni plantar, ni regar, ni podar, i 
en tenen prou en veure collir i, si pot 
ser, a màxima producció possible. 



Carta a Rajoy 


Amadeus, Sants 


S r. Mariano Rajoy, President del Govern Espanyol, 

Sr. President, amb tot el que vostè ha patit durant els tres 
anys que porta governant per salvar la sanitat pública, 
l'ensenyament públic, parar desnonaments, intentar fer habi¬ 
tatge social, buscar llocs de treball per donar suport als milions 
de parats i infants desnodrits; que si l'avortament, els companys 
empresonats...això no és viure! Faci'm cas Sr. President, retiris 
de la vida política. Tindrà cotxe oficial, xófer, despatx, secretaria, 
guarda-espatlles i setanta dos mil euros anuals. Sé que segura¬ 
ment li costarà molt arribar a final de mes, però suposo que deu 
tenir algun pla de jubilació i alguns dinerets estalviats al llarg de 
la seva vida laboral. Però atenció, Sr. president: si alguna entitat 
bancària li ofereix un producte anomenat Preferents per invertir 
els seus estalvis, no ho faci; aquets són uns lladregots! Pensi que 
Endesa, Telefónica, i moltes altres multinacionals, tenen la porta 
oberta a persones de la seva talla i això són tres o quatre reunions 
a l'any a canvi d'uns dinerets segurs que sempre van bé. 

Sr. president, no es pot imaginar la il·lusió que em faria a mi i a 
molts, però a molts veure'l relaxat jugant al domino, passejant 
per les platges de Galícia, fent el camí de Santiago, estudiant ang¬ 
lès...—per cert, té una bona amiga que li podria donar classes gra¬ 
tuïtes tot prenent un cafè amb llet a la Plaza Mayor d'una tal Ana 
Botella—, però fundamentalment, faci'm cas Sr. president, lluny 
molt lluny de la política i tots descansarem, fins i tot el seu partit. 

Marc Garcia, Sants 


E ls dies previs al gN el 
barri va viure dos dels 
actes més importants 
de cloenda de cam¬ 
panya de la consulta. 
D'una banda TANC 
tancava a l’Avinguda Maria Cristi¬ 
na el dia 7 amb milers de persones 
amb un clam per Sí-Sí i en defensa 
del dret a decidir com a catalans el 
nostre futur. L'endemà, a Cotxeres 
de Sants va ser el torn de la CUP, que 
va omplir amb més de 1000 perso¬ 
nes l'Auditòri, amb un discurs per 


anar més enllà. Més enllà del dia 9 
de novembre i més enllà de la con¬ 
sulta, un discurs que carregava tant 
contra l'estat que ens nega els drets, 
com contra el govern que s'ha passat 
les darreres setmanes retrocedint i 
claudicant al Tribunal Constitucio¬ 
nal. Un discurs basat en la territori¬ 
alitat dels Països Catalans i en deci- 
dir-ho tot, en canviar-ho tot. 

Ja el dia 9, un exèrcit civil de vo¬ 
luntàries va exercir de meses elec¬ 
torals, que a primera hora obrien 
escoles amb cues de centenars de 
persones que seguint les consignes 
del moviment sobiranista, van acu¬ 


dir a les escoles a garantir el dret a 
vot, davant les amenaces de la Fis¬ 
calia de reuisar urnes i identificar 
voluntàries. Algunes escoles d'arreu 
van ser siliconades, al barri però no 
vam patir cap incident remarcable 
en aquest sentit, ni silicones ni esti¬ 
rabots falangistes com els de l'escola 
d'hosteleria de Girona, que van to¬ 
par amb un equip de rugby en el seu 
intent de rebentar-ne les urnes. Les 
escoles obrien entre aplaudiments i 
crits de “volem votar!'', amb el record 
dels i les més grans, que l'equipara¬ 
ven a les primeres eleccions del post 
franquisme. Ganes de votar si, però 
ganes sobretot de participar. A mig 
matí la pluja es fa present, i amb ella 
una mostra més de solidaritat i or¬ 
ganització popular, veïns de cada es¬ 
cola baixant al carrer a oferir parai¬ 
gües, tendals i plàstics per a protegir 
als ansiosos que feien cua davant de 
l'escola Perú. En paral·lel durant tot 
el dia al Casal independentista una 
jornada reivindicativa, amb un mu¬ 


ral, un dinar popular, i un debat per 
saber cap on anem després del dia 9, 
en clau d'esquerra independentista, 
més enllà del marc regional de la 
consulta i amb una aposta per la de¬ 
sobediència civil, com a únic meca¬ 
nisme per a trencar amb la legalitat 
espanyola, i materialitzar el projecte 
independetista. A mida que passa¬ 
ven les hores, les compareixences 
de premsa ja feien preveure un bon 
resultat, i a les 12 del matí la partici¬ 
pació era similar a la de la consulta 
estatutària amb més d'un milió de 
votants, i a mesura que anaven pas¬ 
sat les hores aquesta xifra augmen¬ 
tava, fins a al milió set cents mil a les 
sis de la tarda i enfilant-se ja a dar¬ 
rera hora fins als més de dos milions 
de vots. L'escruitini final tardarà en¬ 
cara alguns dies en ser efectiu, ja que 
fins a mitjans de mes encara es pot 
anar a votar, però tot indica que les 
valoracions no canviaran gaire del 
resultat estimat el dia 9 a la nit que 
donaven un 80% dels vots al Sí-Sí, i 


un 10% al Sí-No i No, Sí-Blanc, i altres 
es repartien l'altre 10%. Les dades a 
nivell de barri i districte però seran 
més difícils de destriar, si més no la 
mateixa nit. La feina dels i les vo¬ 
luntàries acaba entrada la nit, amb 
ganes de seguir treballant per a fer 
possible allò que decidim entre to¬ 
tes, i no deixar espai per a nous pac¬ 
tes, i maniobres de l'Estat, el govern i 
els poders fàctics per a donar-nos gat 
per llebre. Els resultats estan sobre 
la taula del palau de la Generalitat i 
Moncloa, i el mandat popular no és 
intepretable, ni matissable, ni pac¬ 
tes fiscals, ni blindatges en cultura 
podran acontentar ja a un poble que 
s'ha expressat de manera tant clara. 
Ja només queda pendent saber si qui 
materialitzarà el projecte serà un 
president amb el poble al costat o el 
poble per sobre d'un president. 


Local 

Participació 

Sí-Sí 

Sí-No 

Sí-En blanc 

No 

En blanc 

Altres 

% Sí-Sí 

% Sí-No 

Sí-En blanc 

% No 

C. E. Proa 

6.856 

5.669 

688 

52 

234 

33 

180 

82,7% 

10,0% 

0,8% 

3,4% 

C. E. Sant Pere Claver 

2.622 

2.042 

323 

18 

124 

16 

99 

77,9% 

12,3% 

0,7% 

4,7% 

EOI Barcelona V-Sants 

3.123 

2.634 

317 

25 

81 

17 

49 

84,3% 

10,2% 

0,8% 

2,6% 

Escola Barkeno 

1.228 

837 

184 

21 

117 

5 

64 

68,2% 

15,0% 

1,7% 

9,5% 

Escola Barrufet 

5.639 

4.517 

744 

33 

192 

29 

124 

80,1% 

13,2% 

0,6% 

3,4% 

Escola Mossèn Jacint Verdaguer 

3.866 

3.144 

357 

48 

148 

34 

135 

81,3% 

9,2% 

1,2% 

3,8% 

Escola Perú 

4.191 

3.523 

369 

33 

128 

24 

114 

84,1% 

8,8% 

0,8% 

3,1% 

Escola Seat 

2.595 

1.813 

410 

31 

195 

14 

132 

69,9% 

15,8% 

1,2% 

7,5% 

Institut Emperador Carles 

5.099 

4.118 

598 

54 

185 

33 

111 

80,8% 

11,7% 

1,1% 

3,6% 

Institut Lluís Vives 

2.733 

2.097 

336 

26 

141 

17 

116 

76,7% 

12,3% 

1,0% 

5,2% 

Institut XXV Olimpíada 

5.509 

4.466 

624 

50 

224 

34 

111 

81,1% 

11,3% 

0,9% 

4,1% 

Ntra. Sra. de Montserrat 

2.368 

1.578 

414 

22 

192 

9 

153 

66,6% 

17,5% 

0,9% 

8,1% 

Escola Carles 1 

3.549 

2.897 

345 

36 

122 

28 

121 

81,6% 

9,7% 

1,0% 

3,4% 

Sant Medir 

3.781 

2.976 

485 

34 

185 

13 

88 

78,7% 

12,8% 

0,9% 

4,9% 

Maristes Sants - les Corts 

6.141 

5.051 

746 

38 

166 

29 

111 

82,3% 

12,1% 

0,6% 

2,7% 

Escola Lluís Vives 

2.325 

1.864 

267 

23 

99 

5 

67 

80,2% 

11,5% 

1,0% 

4,3% 

Total general 

61.625 

49.226 

7.207 

544 

2.533 

340 

1.775 

79,8% 

11,7% 

0,9% 

4,1% 


La lluita contra el C1E 
omple les cotxeres de Sants 

Eva Oxtigosa, Sants 

E ls dies 17 i 18 d'octubre Bar¬ 
celona va viure el clam més 
ampli i unitari pel tanca¬ 
ment dels Centres d'Inter¬ 
nament per a persones Estrangeres. 
Sota la campanya Tancarem el CIE, 
un gran ventall d’entitats, col·lectius 
i ciutadans i ciutadanes es va aple¬ 
gar a Cotxeres de Sants i davant del 
CIE de la Zona Franca per exigir el 
tancament del que considerem que 
és la punta de l'iceberg d'una políti¬ 
ca d'estrangeria de la Unió Europea 
basada en la persecució i criminalit- 
zació de les persones migrades. 

A Catalunya existeix el CIE de la Zona 
Franca, a l’Estat Espanyol n'hi ha 6 
més, i a tot Europa sumen un total de 
280. Aquests espais són centres no 
penitenciaris on s'interna, fins a dos 
mesos, les persones que han estat 
detingudes per trobar-se en situació 
administrativa irregular - i sense la 
necessitat d'haver comès cap delicte 
- abans de ser expulsades al seu país 
d'origen mitjançant els anomenats 
«vols de la vergonya». 

Acte de la campanya "Tancarem el CIE a Cotxeres de Sants" SERGI RUGRAND Mentre el Seu internament perdura, 



les persones a qui han privat de lli¬ 
bertat poden estar vivint autèntics 
malsons. El CIE és un espai total¬ 
ment opac, al qual les organitzacions 
i institucions que vetllen pels Drets 
Humans no poden accedir ni exercir 
cap control, on els abusos i les agres¬ 
sions per part dels policies són fre¬ 
qüents, i on fins i tot hi ha persones 
que han perdut la vida o han decidit 
posar-hi fi: el Jonathan, lTdrissa, el 
Mohamed i l'Alik. 

Els CIE, però, són només una part 
de tot aquest engranatge pervers. 
Hem d'acabar amb ells, però també 
ho hem de fer amb les batudes ra¬ 
cistes, amb les vulneracions de drets 
humans a la frontera sud i amb els 
vols de deportació forçada, entre 
molts d'altres elements que institu¬ 
cionalitzen el racisme. En un context 
polític com el que estem vivint, és 
del tot indispensable interrogar-nos 
sobre quin model de país voldríem 
construir. La mobilització d'aquests 
darrers dies situa el tema de forma 
clara: Lluitarem fins que el racisme 
sigui una paraula del passat, i per 
dignitat, justícia i llibertat: Tanca¬ 
rem el CIE! 

Crònica d’una mare i un inici 

Amor i respecte: una altra mirada educativa 


Mercè Aranda, co-fundadora de 
Tata Inti, Sants 

He tingut la sort de poder com¬ 
partir amb el meu fill els seus pri¬ 
mers dos anys de vida, acompa¬ 
nyant-lo i aprenent mutuament 
d'aquest “gran esdeveniment" 
en masses ocasions enmascarat 
de cotó fluix, flors i violes, que és 
la maternitat. 

He tingut molts moments de 
dubtes i insegurats i fins i tot de 
crisi, tot pensant que el paper de 
mare no era el que volia a temps 
complert. Necessitava obrir es¬ 
pais per a les meves necessitats 
personals, professionals...amis¬ 
tats, motivacions, interessos, 
projectes...que en el moment de 
ser mare havien quedat a un ca- 
laixet petit petit del dia a dia, el 
qual, mai tenia temps per obrir. 

Moment en el que s’evidencia 
la necessitat de la tribu per cri¬ 
ar. 

Sigui com sigui, després 
d'aquests dos anys d'amor, teta, 
atencions, aprenentatges,dub¬ 


tes i mirades...se'm feia un món 
pensar en el retorn a “la vida 
normal" i deixar al meu fill a una 
escola bressol. Per una banda, 
per la connexió personal i pro¬ 
fessional amb altres maneres de 
fer que ja havia pogut conèixer 
i per una altra per la manca de 
recursos reals de moltes escoles 
bressol que no permeten una 
atenció realment “individualit¬ 
zada" de les necessitats dels in¬ 
fants en una etapa tant crucial 
per al seu desenvolupament. No 
per manca de ganes ni professio- 
nalitat, (en cap cas vull posar en 
dubte la tasca de les educadores 
a les escoles bressol), probable¬ 
ment, sinó per manca de perso¬ 
nal i de diners que no permeten 
reduir grups i anar més enllà en 
termes metodològics. 

A tot aixó s'afegeix una soci¬ 
etat enganyada, presionada per 
unes necessitats que fan que no 
puguem triar en el moment de 
criar. 15 dies de baixa de pater¬ 
nitat (fa riure), necessitats eco¬ 
nòmiques per poder sobreviure 
que obliguen als dos menbres a 
treballar, la manca de tribu i de 


suport que parlavem abans...as- 
pectes que fan que, literalment, 
“estiguem pillats/des" i que el 
canvi de tot aixó sigui quelcom 
massa profund, tant, que no tot¬ 
hom ho vol escoltar. 

Canvis en les estructures fa¬ 
miliars i laborals, en l'atenció i 
valoració dels infants, en el dis¬ 
criminar què necessito realment 
per viure i que és superficial, la 
importància del temps lliure i 
compartit en família, la neces¬ 
sitat d’espais, de projectes, de 
suporL.al cap i a la fi una mo¬ 
dificació en el que fins ara ens 
han dit que és prioritari per ser 
“normal". Ja! Normal? Jo més 
aviat crec que ens han venut la 
moto i ara és molt difícil modi¬ 
ficar aquestes estructures quan 
el dia a dia i les necessitats reals 
ens ofegen. Malgrat tot, davant 
la reflexió sempre hi ha un petit 
canvi de mirada (vull pensar). 

Han estat tots aquests motius 
i reflexions...entre molts altres, 
que un dia parlant a l'espai fa¬ 
miliar de les Corts on ens vam 
conèixer l’Eva i jo (Mercè) vam 
decidir iniciar un projecte al bar¬ 


ri. Un projecte que apostés per 
una altra mirada educativa con¬ 
nectada amb l'amor, el respecte, 
la llibertat, els límits, la creativi¬ 
tat...al cap i a la fi termes que ens 
connectaven amb el que creiem 
que és el que realment neces¬ 
siten els nostres fills/es. Aspec¬ 
tes tals com: respectar el procés 
d'adaptació, tenir una ràtio re¬ 
duïda, ser flexibles amb les ne¬ 
cessitats i motivacions de cada 
infant i la seva família, obrir op¬ 
cions horàries, donar llibertat i 


implicació a les famílies a parti¬ 
cipar del projecte, oferir un espai 
adequat i segur on jugar i apren¬ 
dre tant petits com grans.. 

Un petit racó del barri pensat 
pels més petits i les seves famí¬ 
lies on anar compartint mirades, 
crítiques, reflexions, vivències i 
tot allò que l'aventura de la ma¬ 
ternitat, la paternitat, la criança 
i l'educació ens puguir fer viure. 

ta ta i nti. wo rdp ress.com. 



Els Borinots 
ia són colla 


£ 


e gamma 
extra 


Claza Martin, Castellers de Sants 

A ra és l'hora», de¬ 
ien. Els Borinots 
ho teníem clar. Si 
el diumenge de 
la nostra diada s'esqueia en dia 
dinou era senyal que els astres 
estarien alineats. «Extra, extra!»: 
és probable que ens trobéssiu pel 
carrer aquella mateixa setmana 
esbombant als quatre vents, amb 
un fulletó editat per l'ocasió, que 
ens havíem proposat entrar a la 
gamma extra (la màxima catego¬ 
ria castellera). I així va ser. 
Entràvem a plaça recolzats pel bar¬ 
ri i acompanyats de dues de les 
colles punteres del panorama cas¬ 
teller, els Castellers de Vilafranca i 
els Minyons de Terrassa. Els Bori¬ 
nots, però, encaràvem el dia amb 
dos objectius molt clars. El primer, 
descarregar el tres i el quatre de 
nou amb folre a la nostra plaça 



(per segon i primer cop a la his¬ 
tòria, respectivament). I el segon, 
encarar la bèstia: el dos de nou 
amb folre i manilles. Tal dit, tal 
fet. Després de complir el primer 
objectiu de manera prou plàcida, 
va arribar l'hora de l'estrena. El 
castell va pujar a la primera amb 
bones mides i va ser després de 
l'aleta quan va caldre afegir una 
mica més de concentració per no 
deixar que el riu d'emocions ens 
desboqués el castell. Amb el dos 
emmanillat descarregat, i com 
era d'esperar, una explosió brutal 
d'alegria va inundar la plaça amb 
abraçades i plors compartits -i re¬ 
partits- a tort i a dret. L'actuació 
la vern tancar carregant el segon 
pilar de set de la temporada, pen¬ 
sant més en la festa posterior a 
Cotxeres. Així va finalitzar la dia¬ 
da més espectacular que ha viscut 
mai el barri de Sants, no només per 
la històrica arribada a la gamma 
extra d'una colla barcelonina sinó 
també per ser el primer cop que 
tres colles descarreguen el dos de 
nou amb folre i manilles en una 
mateixa actuació. 

Com sempre, haver fet un pas més 
és fruit de la filosofia de colla (i 
m'atreviria a dir que del barri), 
de la feina de formiga que té com 


a resultat la força d'elefant. Du¬ 
rant els dies posteriors a la Diada, 
molts veïns i veïnes et feliciten per 


la feina feta i per fer lluir el nom 
de Sants «fins als cels més alts». 
És llavors quan te'n adones fins a 


quin punt el barri estima la colla, 
la seva Colla. 


RAMON PEIRÓ I ROGER 



Tens un negoci 
o ets una associació de Sants? 

Anuncia’t 
a La Burxal 

★ 

Consulta les tarifes 
a laburxa.cat o escriu-nos a 
laburxa@gmail.com 

Cerveses, torrades, 
begudes de la terra 
i la millor música 
de sempre en el teu 
bar del barri 

C/ Vallespir, 18 
Sants (PP.CC) 

Actualitat I 5 


Teixim 
el fil 
buzxaixe 

Mexcé Esteban, Sants 


Juntes pei fex fxoxit 
a la xepxessió 



CANVIES 


Comissió Antizrepresiva de Sants 


E Ja fa mesos que el barri va pa¬ 
tir l'intent de desallotjament 
de Can Vies. Recordar aquells 
dies és recordar una història 
de lluita, dignitat, coratge i supera¬ 
ció. Una victòria aconseguida amb 
l'esforç col·lectiu. La reconstrucció 
del CSA Can Vies és la millor mostra 
del potencial que tenim per realitzar 
totes les tasques que ens proposem. 
Però tota victòria té un preu i més 
quan ens enfrontem a un enemic tant 
poderós. La violència i la repressió pa¬ 
tides van ser molt dures. A més de 
tots els ferits d'aquells dies, es troben 


totes aquelles que han patit una de¬ 
tenció i han de suportar el feixuc pes 
d'afrontar un dur procés judicial. 

Ja s'han realitzat els dos primers ju¬ 
dicis on vam aconseguir les dues pri¬ 
meres absolucions. Al Gener seguiran 
els judicis, en els quals les persones 
repressaliades podrien enfrontar-se a 
penes de presó. 

Vam ser moltes les que aquells dies 
de finals de maig vam sortir al carrer, 
a defensar allò nostre, cadascú a la 
seva manera, però tots amb determi¬ 
nació. Aquesta va ser la clau de haver 
obtingut una petita victòria. Ara toca 
que ens solidaritzem amb aquelles 
que estan patint una situació on es 
mescla la por, l'angoixa, la ràbia i 


tants altres sentiments. La millor eina 
per fer front al poder quan ens vol 
castigar individualment, és respon¬ 
dre de forma col·lectiva. L'assoliment 
del verkami per la reconstrucció i per 
sufragar les despeses judicials, és un 
primer pas en aquest sentit. Les per¬ 
sones detingudes han de saber que 
no estan soles. L'assemblea d'encau- 
sades i solidaries de l'efecte Can Vies 
vol ser un punt suport i de trobada 
per a totes aquelles que ho necessitin. 
A més també es vol fer una denuncia 
de la repressió patida pel simple fet 
de manifestar-se per allò que es creu 
just, per defensar els barris. 

Us animem a participar a l'assem¬ 
blea del 12 de novembre a les ígh al 


Espai Obert. Es important no estar 
sola en un procés judicial, és una si¬ 
tuació difícil on millor tenir suport 
emocional i estar acompanyades per 
persones que et poden ajudar. Hem 
demostrat en casos com els del judici 
al parlament o les anteriors absoluci¬ 
ons, que de forma col·lectiva, podem 
tenir més força per assolir la llibertat 
de totes les repressaliades. 

Si: has estat detinguda, si vols col- 
laborar, si tens imatges, proves que 
aportar o has estat testimoni, etc. po¬ 
sat en contacte a enviant un correu. 


xdefensarelsbarris@gmail.com 


La Burxa i el Centre de documenta¬ 
ció tenim ganes de treballar juntes 
per recuperar tots els números de la 
Burxa des que va néixer; l'objectiu 
que ens hem marcat és la digitalitza- 
ció de tot el fons que aquest projec¬ 
te de comunicació popular ha anat 
construint a mesura que passaven 
els seus 16 anys dt'història, que no 
en són pocs. Unes 176 publicacions 
que, gràcies a totes les col·laboraci¬ 
ons afines, compromeses i actives 
han permès deixar sobre paper una 
línia temporal de la configuració i 
les històries d'un barri que —com el 
diari— ha anat canviant al llarg de 
cada publicació. 

Pretenem recuperar el valor his¬ 
tòric que té el fet d'escriure durant 
cada mes d'un mateix barri que està 
ple d'iniciatives i de vells projec¬ 
tes que es modelen a les realitats 
canviants i a les seves necessitats; 
busquem la punta del fil que juntes 
hem anat construint, per estirar-lo i 
poder teixir un estudi de les temàti¬ 
ques que s'han tractat a la Burxa al 
llarg dels anys. 


Ets d'aquells que guardes les bur¬ 
xes en algun racó? Coneixes algu¬ 
na persona que s'hagi aficionat a 
col·leccionar-les? Esteu disposa¬ 
des a fer-nos un cop de mà? Com 
"la Burxa" mateixa, necessitem 
mans per fer-ho possible. 


La desobe¬ 
diència 
esplugui- 
na a judici 


Ni Muts ni a la Gàbia, 
Esplugues de Llobregat 


Els veïns d’Esplugues de Llobregat 
encausats per defensar Collserola del 
pla Caufec han exigit fins al darrer 
minut abans del judici que comen¬ 
çava el 27 d’octubre la retirada dels 
càrrecs pels delictes de desordres 
públics i atemptat a l’autoritat en 
contra seva. L'acusació està basada 
a partir dels atestats que els Mossos 
d’Esquadra van redactar arran d'una 
mobilització veïnal ara fa 7 anys i 
on els agents van carregar repetides 
vegades contra una manifestació 


alegre i festiva que va accedir als ter¬ 
renys del projecte urbanístic. 

’Ni Muts ni a la Gàbia’, el grup 
de suport als encausats, ha mantin¬ 
gut una campanya antirrepressiva 
molt activa que ha inclòs diferents 
activitats informatives a Esplu¬ 
gues, una vintena de xerrades, una 
jornada solidària mai vista a Esplu¬ 
gues on hi van participar més de 
4.000 persones a la manifestació de 
la tarda i una acció d’encadenament 
a dos bidons de formigó davant el 
Departament d’Interior. Tot això no 
ha impedit que el judici contra 6 
veïns tingués lloc a la Ciutat de la 


Justícia a finals d’octubre. Els en¬ 
causats s’enfronten a una petició 
fiscal de 2 anys de presó i a la peti¬ 
ció particular dels Mossos de fins 
a 4 anys i 3 mesos de presó, a més 
de penes-multa i indemnitzacions. 
Aquest no serà l’únic judici fruit 
dels anys de lluita noviolenta a Es¬ 
plugues ja que 5 d’ells repeteixen 
acusació en un procés que encara 
no té data per la vista oral. 

’Ni Muts ni a la Gàbia’ afirma que 
els encausats han estat escollits 
d’entre més d’un miler de manifes¬ 
tants amb criteris polítics. Es basen 
en que altres veïns i veïnes de 50 


i 60 anys que van participar de la 
manifestació i actuar de la mateixa 
manera van ser excloses del procés 
judicial. Declaren que el caràcter 
selectiu d'aquesta acusació el que 
pretén és criminalitzar la protesta 
i justificar així la seva repressió per 
la qual entre el 2004 i el 2009 unes 
70 activistes contra el Pla Caufec 
van acumular més de 250 denúnci¬ 
es i un activista va ser empresonat 
durant 10 dies. En aquesta nova fase 
de cicle repressiu, 9 persones afron¬ 
ten 2 judicis i acumulen una petició 
fiscal que suma 27 anys de presó. 


* 

Tens un negoci 
a Sants? 

Anuncia’t 
a La Burxa! 

* 


Consulta les tarifes a laburxa.cat 

0 escriu-nos a laburxa@gmail.com 



Si vols estar al corrent 
de tot el que passa a Sants 

Segueix La Burxa! 


O 


@laburxa 

CRÒNICA D’UNA 

JORNADA 
DE REVOLTA 
VIOLETA 


Cazme Alemany 


L’hora violeta va esquerdar la normalitat durant la matinada que donava 
el tret de sortida al 22 d'octubre. Els clàxons i el col·lapse van deixar palès 
que les principals entrades a la ciutat morta i al Maresme quedaven blo¬ 
quejades. Les causants foren irreductibles grups de dones, mestresses de 
casa, estudiants, lesbianes, jubilades, transsexuals, immigrants, precàries 
i homes solidaris, armades amb pancartes que deien “Anem cap a la vaga 
de totes” “Les dones movem el món, ara Taturarem”, crits que etzibaven 
"Vaga general, feminista i radical”, “Patriarcat i capital, aliança criminal”, 
“Tenir cura, planxar, també és treballar; cuinar, rentar, també és treballar”, 
amb escombres, carrets, cotxets, baietes i sobretot, amb una predominant 
actitud combativa; determinació i decisió. 

De bon matí, alguns diaris s'havien fet ressò dels talls de trànsit per aler¬ 
tar a les conductores que volien accedir a la N-II, a la Gran Via, la Meridiana, 
la Diagonal o al Paral·lel. El “caos de trànsito a BCN”, en alguns punts resistí 
desenes de minuts, i d'altres, el temps suficient per transmetre la reivindi¬ 
cació de les insurgents. 

A Vilanova i la Geltrú, es concentraren una trentena de dones davant del 
mercat central amb una lletra cada una que posava “Vaga de totes”, llegiren 
el manifest i informaren a les vianants sobre la jornada de lluita. Al Poble¬ 
nou i a altres punts de Catalunya, nombrosos davantals penjats als balcons, 
es solidaritzaren amb la vaga de totes, com a senyal de protesta al poc valor 
que s'atorga al treball reproductiu. 

Aules buides i milers d'estudiants d'institut i d'universitat manifes- 
tant-se contra la LOMCE, connectaven a peu de carrer les diferents lluites. 
Davant del MACBA, un esmorzar preparat per l'assemblea de la UB Raval, 
proporcionava energia a les matineres feministes per continuar fortes tot 
el matí. Després de l'esmorzar, vingué el vermut acompanyat de la sorpresa 
de l'ocupació del Cercle d'Economia. Sí, l'homòleg d'aquell lloc madrileny, 
on la seva presidenta, Mònica Oriol, va afirmar davant les càmeres que pre¬ 
feria contractar dones més joves de 25 anys o més grans de 45 anys per evi¬ 
tar el “problema de Tembaràs”. 

Així, que unes 250 persones tallaren el carrer Provença, mentre una cin¬ 
quantena hi resistia a dins, i es reapropiaven de l'espai penjant-hi una pan¬ 
carta i decorant-lo, denunciant el masclisme estructural i discriminatori 
que representa, tant pel que fa als seus membres i col·laboradors, com per 
les directrius econòmiques que promou i demanar la dimissió de Mònica 
Oriol. 

Cap a les dues del migdia, l'ocupació es va donar per finalitzada, i es va 
baixar en manifestació fins a plaça Catalunya on hi havia dinar “de traje”. 
A l'hora del cafè, professora i estudiants d'una assignatura de Màster sobre 
anàlisi feminista del dret decidiren col·lectivitzar la classe a la plaça com a 
mostra de solidaritat amb la jornada de lluita. Mentrestant, a la Negreta, 


un grup d'homes solidaris amb la causa feminista s'organitzaren per fer 
una ludoteca infantil mentre les mares de les criatures estaven preparant o 
anant cap a la manifestació. 

Una hora abans de la manifestació, algunes assemblees de pobles i bar¬ 
ris, juntament amb la plataforma en defensa del transport públic que ha¬ 
via convocat una col·lada en diverses parades de metro, baixaren en colum¬ 
nes cap a la manifestació unitària de la tarda. 

A les set de la tarda, no parava d'arribar gent d'arreu. Segons els diaris, 
unes 1.500 persones, i segons càlculs propis unes 4.000 es concentraren a la 
plaça de Catalunya. L'ambient que es respirava estava ple d'energia, de ca¬ 
liu, de ganes, de trobades amb somriures, de decisió, de valentia. La marxa 
tingué un to alegre i reivindicatiu. Només sortir de la plaça amb la pancar¬ 
ta “Ens plantem contra el control social dels nostres cossos i de les nostres 
vides”, crits, càntics, mans agafades, cartells, mirades de complicitat, acci¬ 
ons directes i performances carregades de crítica s'entrellaçaven. La prime¬ 
ra intervenció fou contra l'estàtua de 7m de Joan Güell i Ferrer (empresari 
del tèxtil que es va fer ric gràcies al mercat d'esclaus), que quedà tacada de 
pintura vermella i escanyada amb una soga. Mentre caminava la manifes¬ 
tació, també s'assenyalaren amb pintades, com a responsables d'una part 
de les misèries capitalistes i patriarcals a esglésies, hotels, bancs, centres 
estètics i botigues de roba, situades al cor burgès de la Marca Barcelona. 

Al mateix temps, membres de la PAH, que també havien donat suport ac¬ 
tiu a la Vaga de Totes, ocuparen tres oficines de Catalunya Caixa per exigir 
que s'aturés el desnonament a una parella de persones grans que avalaren 
el seu pis a la seva filla, també desnonada. 

Un cop acabada la manifestació, es va llegir el manifest, es cridà a la gent 
a solidaritzar-se amb les ocupants de la PAH, i es va recordar, que la jornada 
de lluita cap a la vaga de totes continuaria al març, quan tindrà lloc la nova 
jornada de lluita i la vaga. I que d'ara a la primavera feminista queden uns 
mesos de treball col·lectiu de base, que serà la clau per assolir els nostres 
objectius: una vaga general real, feminista, creativa, inclusiva i radical. Uns 
objectius, que en part s'aconseguiren el 22 d'octubre, on es visibilitzà a les 
invisibles, a les que no surten mai com a protagonistes de les revoltes, i que 
gràcies a la perseverança potser algun dia les coses canviaran. El dia i l'hora 
violeta tornaran. Les bruixes ens multipliquem i tramerem una primavera 
calenta als carrers, a les places i a les llars, t'hi esperem? 


No poder aprender, ni amar, ni estar en soledad, ni derrochar el tiempo a gusto propio. Tener que estar 
encerrad@ cuando el sol brilla y las flores emborrachan el aire con sus efluvios. No poder ir hacia 
el trópico cuando la nieve golpea las ventanas, o hacia el norte cuando el calor se hace tórrido y la 
hierba se reseca en los campos, Encontrar delante de si, siempre y donde sea, leyes, fronteras, mor ales, 
convenciones, reglas, jueces, oficinas, càrceles, hombres en uniforme que mantienen y protegen un 
rden de cosas mortificante. iYes eso lo que ustedes llaman “vivir”? (Emile Armand) 




SERGI RUGRAND 


Acció en el marc de la jornada de lluita de La Vaga deTotes 


Tall de trànsit a Gran Via per mostrar que les dones mouen el món i poden aturar-lo 


SERGI RUGRAND 

Per què la Vaga 
de Totes? 


Cristina i Júlia 


La iniciativa de Vaga de Totes sorgeix, en primer lloc, d'una 
carència. Contemplant l'actual organització clàssica de les va¬ 
gues generals, inevitablement ens preguntem “i les dones?” 
Diu Federici que ja als 70 el qüestionament des del feminisme 
era aquest; mentre els homes feien vaga, les dones continua¬ 
ven treballant. Elles plantejaven que únicament quan elles es 
posessin en vaga seria possible una vaga general. Ara bé, per 
què elles no estaven a la vaga? On eren? 

Les vagues generals, tant en els 70 com avui en dia, obrien 
un paraigües de lluita a tot allò que anomenem treball pro¬ 
ductiu. El treball productiu és aquell que es realitza amb la fi¬ 
nalitat d'obtenir beneficis materials: és el que es dóna en l'es¬ 
fera pública (masculina) i es regeix per criteris d'èxit, poder i 
propietat 1 i que està reconegudament emmarcat en les regles 
de producció capitalistes. Per entendre la relació d'això amb la 
crítica feminista, hem d'atendre a dos factors: primer, les per¬ 
sones que no estan presents en el mercat del treball productiu, 
sí que ho estan majoritàriament en un altre tipus de treball, 
el treball domèstic i reproductiu, i aquest treball té cara de 
dona. És en l'esfera privada (femenina) on es situa; consisteix 
en el sosteniment de persones; en tot el treball, gestió, acom¬ 
panyament i organització que requereix tota vida humana. El 
segon factor resideix en posar sobre la taula la incorporació de 
la dona al treball remunerat (fet que es dóna sobretot a par¬ 
tir dels anys 70). Les dones sí que hi són allà, però molt menys 
presents que el seus companys: n'hi ha menys, treballen allà 
menys hores, en pitjors condicions, i proporcionalment estan 
més presents en els treballs en negre (sense cobertura legal, 
social o sindical). 

El primer punt és crucial, és el que ens porta a negar la idea 
hegemònica de que qui no realitza una activitat remunerada, 
no treballa. Ens porta a pensar en el "treballador xampinyó" 
d'Amaia Perez Orozco, "aquell que brota tots els dies plena¬ 
ment disponible per al mercat, sense necessitat de cures prò¬ 
pies ni responsabilitats sobre cures alienes, i desapareix una 
vegada fora de Tempresa” 2 . És del benefici material del que 
viuen únicament els humans? La resposta és un no rotund. I el 
treball que comporta aquest manteniment de la vida humana 
és, i ha estat sempre, eminentment feminista. I això ens porta 
al segon punt. 

És que les dues categories de treball són excloents? És a dir, 
les dones que participen en el mercat de treball deixen de rea¬ 
litzar el treball domèstic? La resposta, un cop més, és no. 

Ens planteja Crisitina Carrasco què passaria si una extrater¬ 
restre vingués, sense prèvia informació sobre com ens orga¬ 
nitzem, a la Terra a observar-nos. I senyala que el primer que 
preguntaria és una cosa de sentit comú: com és possible que 
mares i pares tinguin només un mes de vacances i les criatu¬ 
res quatre mesos? Com és possible que els horaris escolars no 
coincideixin amb els familiars? En resum, com poden organit- 
zar-se les famílies? 3 . 


El model de família nuclear actual posa en relleu la tensió 
que existeix entre els dos camps: productiu i domèstic/repro¬ 
ductiu, i que empeny a la pràctica a les dones a assumir una 
doble jornada laboral. El que Carrasco vol dir amb aquest plan¬ 
tejament original són dues coses: el nostre sistema de repro¬ 
ducció en sí mateix és incompatible moltes vegades amb la 
feina de cures, i requereix, dins d'una família nuclear, que algú 
faci un sacrifici en pro de la llar (que majoritàriament és assu¬ 
mit per dones). Per altra banda, ens explica com el nostre sis¬ 
tema socio-laboral [capitalista] ha devaluat o obviat aquests 
treballs. És per això últim que Federici ens assenyala que com 
a feministes ens falta una agenda anticapitalista. 

Recentment, després de l'exitosa jornada de lluita del 22 
d'octubre, des de diversos grans mitjans de comunicació se’ns 
ha titllat d’un moviment que "buscava la igualtat", expressió 
que ens va causar certa inquietut. Busquem una igualtat per 
legitimar-nos en tot allò que fan ara mateix els homes? El 
que volem és imitar-los? La igualtat ens remet a un feminis¬ 
me reformista o lliberal que com a col·lectiu no compartim. 
No es tracta de demanar polítiques de conciliació o polítiques 
d’igualtat, que assumeixen les dones com a subjectes que vo¬ 
len ser igualats als homes del model masculí d us i entesa del 
temps, valors i prioritats. 

A més recordem la crítica de Crisitina Carrasco sobre com 
aquestes polítiques de conciliació es dirigeixen d’una manera 
quasi bé total a les dones, quan són els homes que no aprenen 
a conciliar el seu temps. La nostra proposta feminista passa 
per reconsiderar d’una manera més global les relacions de la 
societat, el treball, el sistema i l'entorn. Proposem optar per 
una vida humana com a centre. Un sistema adaptat al mante¬ 
niment de les persones, no unes persones adaptades al man¬ 
teniment del sistema. 

Com crear un model de vaga general que reculli totes aques¬ 
tes carències? Des de Vaga de Totes es proposa una vaga en 
tots els sentits: productiva, de cures, de consum, de transport, 
de desobediència civil. Històricament les nostres necessitats 
han quedat relegades a un segon pla, camuflades per les rei¬ 
vindicacions en l'esfera laboral "que també són nostres", però 
no representen la realitat de la nostra situació. Es proposa un 
model de vaga en què les dones tinguem un paper actiu, cre¬ 
ant un nou ventall d'accions que ens permetin visualitzar i 
combatre la injustícia a la que ens enfrontem. 

Davant d'aquesta voluntat ens trobem amb certes limitaci¬ 
ons. Primer, és important assenyalar la soledat del treball do¬ 
mèstic femení, al estar dins de l’espai privat, les dones estan 
separades d’altres dones. Vaga de Totes es presenta també com 
un espai d’organització i cooperació entre dones. Un procés 
que ens uneixi, que ens ajudi a conèixer-nos, i organitzar-nos, 
i que ens ajudi a acabar la separació entre cases, cases i carrers, 
i carrers i barris 4 . Segon, actuar per visibilitzar les reivindicaci¬ 
ons que s’associen amb l’àmbit privat suposa un repte, ja que 
deixar de treballar durant un període té una repercussió greu 
per una empresa, però deixar de cuidar a un familiar repercu¬ 
teix, davant de tot, en nosaltres mateixes. 


La intenció d’aquest col·lectiu és crear les eines que ens per¬ 
metin reinventar la idea de vaga general perquè sigui una 
vaga de treballs productius, reproductius, sexuals, formals o 
submergits i no només de treballadores assalariades. Volem 
dotar-nos dels instruments que ens permetin assolir diferents 
nivells d’intensitat i combativitat, que incloguin les dones que 
han quedat marginades del model clàssic de vaga general. 

És per això que es recorre a exemples històrics, que ser¬ 
veixen d’inspiració per a Vaga de Totes, per a la creació d’un 
model de vaga dirigit contra el patriarcat. Per una banda, és 
necessari valorar positivament el paper que ha tingut la do¬ 
na en les lluites a nivell productiu. D’altra banda, és important 
entendre el paper crucial que ha exercit en altres àmbits. Són 
aquestes lluites les que volem recuperar i potenciar. La cone¬ 
guda com revolta del pa, a finals del s.XIX i principis del XX, 
amb què es protestava contra els preus abusius del pa, que cul¬ 
minà amb un setmana d’accions i una reducció del 30% del 
preu. 0 la vaga de lloguers, de 1931, com resposta a l'increment 
dels lloguers, que suposaven entre el 33% i el 38% del salari 
d'una dona obrera —sent d'entre el 19% i el 30% pels homes—. 
L'adopció de metodologies que trencaven amb el model clàs¬ 
sic de protesta, com foren el tancament de teatres i cafès i 
la detenció de tramvies per obligar a les seves passatgeres a 
unir-se a les manifestacions al 1918 o la negativa de gairebé 
100.000 inquilines de pagar el lloguer al 1931 5 , mostren un nou 
imaginari d'accions en mans de dones. 

Aquesta iniciativa no pretén quedar-se tant sols en paraules 
sinó traduir-se en fets. Sortirem als carrers durant les jornades 
de lluita, convidant a dones de tots els entorns a participar, per 
a que siguin uns dies de conscienciació, però també d’acció. 
Durant els dies de lluita volem abandonar les activitats que 
realitzem normalment: cuidar, cuinar, treballar, netejar, fer 
la compra, subvertint els papers que tenim adoptats, per a co¬ 
mençar a repartir el pes de la doble jornada laboral amb els 
homes. 

Alguns exemples ja apereixien el 22 d'octubre, durant la pri¬ 
mera jornada de lluita, on eren homes els ocupats de preparar 
l'esmorzar o els que van organitzar un espai per fer-se càrrec 
de les criatures durant la tarda per a que les dones poguessin 
anar a la manifestació. Aquest tipus d'accions permeten vi¬ 
sibilitzar el paper de la dona en l'àmbit de cures i conscien- 
ciar que estem realitzant un treball que no és reconegut, del 
que volem alliberar-nos perquè no ens correspon a nosaltres 
assumir-lo. 

Així, Vaga de Totes crida a la participació i organització des 
dels barris, les associacions, els pobles; us cridem a formar 
part de la visibilització d'unes realitats que compartim totes. 
Volem convocar-nos en una vaga feminista i radical, una vaga 
que comporti un procés de cooperació on totes puguem assu¬ 
mir un paper des del que ens sentim còmodes, i des d'on ens 
coneguem i coordinem. Reuneix-te amb dones del teu entorn; 
penseu com voleu afrontar aquesta vaga. Què voleu i com 
podem aconseguir-ho juntes. Nosaltres movem el món; ara, 
l'aturarem. 


1. Federici, en entrevista de Maria COLERA, Espai Fabrica 2014. http:// 
espaifabrica. cat/index.php/antipatriarcal/item/815-s-feder ici-el-treball- 
dom%oC3%oA8stic-%C3%oA9s-el-que-produeix-la-for%oC3%oA7a-de-treball 

2. PEREZ OROZCO, A. Diagnostico de la crisis y respuestas desde la economia 
feminista. Revista de Economia Crítica, n°9, primer semestre 2010, ISSN: 2013-5254 

3. CARRASCO, C. La sostenibilidad de la vida humana: iun asunto de mujeres? 
Utopías, nuestra bandera: revista de debate político, ISSN 1133-567X, N°. 195, 2003, 
pàgs. 151-173 

4. Ibid, p.14 

5. Dades de l'article Vaga Social, Vaga de Totes de Sílvia Alberich 




La Vaga deTotes va omplir de mobilitzacions el barri i la ciutat al llarg de tota la jornada del 22 d'octubre 

Reivindicacions 
de totes 

Durant la primera jornada de lluita de Vaga de Totes, el 
22 d'octubre, els mitjans de comunicació generalistes van 
emmarcar aquest moviment en la lluita per la igualtat 
entre sexes. Vaga de Totes és un moviment transversal 
que pretén tenir incidència en tots els aspectes de les 
nostres vides des d'una perspectiva feminista tant en 
l’àmbit econòmic, social com polític. Aquestes són les 
tres vessants que es tractaran en l'article per tal de poder 
explicar els principals trets del discurs de Vaga de Totes. 


Júlia Neno 


La dona i l’economia 

Tal i com s’entén des de Vaga de To¬ 
tes Talliberament de les dones no 
passa només per la igualtat d’opor¬ 
tunitats en la seva carrera professi¬ 
onal. Als anys 80, amb la progres¬ 
siva incorporació de les dones al 
mercat de treball, els partits social- 
demòcrates iniciaren les polítiques 
per la integració d’aquest model de 
feminisme, entès com una lluita per 
les condicions d’igualtat en el tre¬ 
ball assalariat i en les institucions. 
A partir d'aquest moment es dóna 
més visibilitat a aquest tipus de fe¬ 
minisme i es comença a assimilar 
el feminisme des d’una perspectiva 
capitalista i neoliberal, tot impedint 
el desenvolupament d’altres ves¬ 
sants. La voluntat de la Vaga de To¬ 
tes és combatre el capitalisme, que 
està precaritzant contínuament la 
vida de les dones, i proposar un vi¬ 
ratge cap a una economia feminista 
social i solidària, on el benestar de 
les persones en sigui el centre. 


L’actual sistema econòmic es sosté 
en la jerarquització i en la imposició 
d’unes persones per sobre d’unes al¬ 
tres; on les dones, lesbianes i trans 
en som víctimes directes. Ens veiem 
obligades a mantenir una jornada 
laboral doble. La de l’esfera pública, 
on ens trobem en una situació de se¬ 
gregació vertical i sectorial i de de¬ 
sigualtat salarial amb els companys 
que realitzen la mateixa feina que 
nosaltres. I la de l'esfera privada, on 
ens ocupem de les cures de criatu¬ 
res, grans i dependents, per les quals 
no obtenim cap reconeixement ni 
social, ni laboral, ni econòmic. 

Un exemple actual de com les do¬ 
nes som al capdavant de la llista de 
víctimes d’aquest sistema econòmic 
el podem trobar en les retallades 
de serveis públics i benestar social. 
Aquestes retallades tenen dues con¬ 
seqüències immediates sobre les 
nostres vides. La primera, la reduc¬ 
ció de l’ocupació en aquestes àrees 
afecta directament les dones ja que 
són sectors altament feminitzats. La 
segona, som nosaltres qui acabem 
amortint tot l'increment de les ho¬ 


res dedicades a cures i atenció de 
persones. 

Per aquests dos motius, la doble 
jornada laboral de la dona i la pre- 
cartizació de la seva feina, Vaga de 
Totes reclama un repartiment dels 
treballs tant productius com repro¬ 
ductius. De la mateixa manera que 
demana que aquells treballs tradi¬ 
cionalment feminitzats i inserits en 
l'economia informal obtinguin el 
reconeixement social, laboral i eco¬ 
nòmic que es mereixen. 

La dona i la societat 

Vaga de Totes combat totes les for¬ 
mes de la violència masclista, tant 
física com social. Des de l'inici de 
2014 ja són 47 els assassinats de do¬ 
nes i una de cada quatre es veu afec¬ 
tada per agressions masclistes. I és 
que la violència masclista segueix 
sent un tema de poc interès social, 
que queda relegat a l’àmbit privat. 
Actualment el rebombori que en 
rep en els mitjans de comunicació 
n’ensenya la cara més morbosa, per 
convertir-ho en un espectacle i no 
en una realitat que suposa un infern 
per milers de dones. A nivell insti¬ 
tucional tampoc no en rep l'aten¬ 
ció que hauria de rebre, ja que l’any 
2013 es va retallar un 27% en l'aten¬ 
ció integral a la violència de gènere 
(quan la mitjana de retallades fou 
del 8,9%). 

La coeducació a l’escola i la pre¬ 
venció de violències masclistes se¬ 
gueix sent una assignatura pendent 
dels plans docents, i tant sols se li 
dediquen petits tallers esporàdics. 
Aquest fet ajuda a perpetuar les di¬ 
nàmiques que estan establertes. Es 
creu que una bona pedagogia en 
aquests temes, com també en temes 
de sexualitat, ajudarien a combatre 
la situació actual. 

La dona i l’Estat 

Per una banda, s'afronten una 
sèrie de lleis retrògrades que prete¬ 


nen robar el criteri sobre els nostres 
cossos i la nostra vida, com pot ser 
la llei de l'avortament. Des de molts 
àmbits, el retrocés de la llei Gallar- 
dón s’ha entès com una victòria que 
culmina un procés d’alliberament 
de la dona. Si bé és una alegria que 
aquesta llei —que hagués conduït a 
moltes dones a la maternitat obliga¬ 
da— hagi reculat, no s’ha d’oblidar 
que en segueix existint una que re¬ 
gula els nostres cossos. Vaga de To¬ 
tes planteja un avortament cogesti- 
onat per les dones, les treballadores 
i el moviment feminista, perquè la 
decisió sobre el nostre cos recaigui 
en nosaltres mateixes i no en estruc¬ 
tures alienes. 

D’altra banda hi ha la llei de re¬ 
producció assistida, que només per¬ 
met maternitats hetereosexuals, 
excluint lesbianes i trans, un cop 
més regulant la nostra llibertat per 
escollir si volem ser mares i com ser- 
ho. I és que la manera que s’entén 
actualment la maternitat respon a 
un model capitalista de reproduc¬ 
ció. Com explica Silvia Federici[i], el 
patriarcat forma part dels sistemes 
que s'apropien del treball humà. El 
capitalisme ataca els mitjans de re¬ 
producció, separant-los de les dones 
i els homes, precaritzant el treball i 
la vida. El cos d’una dona és una font 
de riquesa, que aporta fills i filles, 
mà d’obra, seguint una lògica d’ex¬ 
plotació laboral. Què passaria si les 
dones decidíssim no tenir més fills? 
Aquest sistema seria insostenible. 
Vaga de Totes defensa l’autonomia 
dels nostres cossos, perquè la mater¬ 
nitat pugui ser triada i no imposada, 
perquè els nostres cossos no esti¬ 
guin al servei d’un sistema. I paral- 
lelament la Vaga de Totes exigeix un 
benestar col·lectiu, una organització 
de la vida quotidiana i unes condici¬ 
ons de treball que permetin ser ma¬ 
res a aquelles que desitjarien ser-ho. 

Les formes en què l’Estat està re¬ 
primint a les persones, i en especial 


a les dones, no deixen de multipli- 
car-se. Vaga de Totes s’oposa a les 
lleis d’estrangeria i el projecte de 
la llei Mordaza. Les lleis d’estran¬ 
geria condemnen a moltes dones 
al treball submergit, al racisme i les 
agressions xenòfobes, a la vulnera¬ 
bilitat, a les redades racistes, a l’en- 
claustrament en CIEs on la vulnera¬ 
ció dels drets humans és quotidiana, 
i fins i tot a les deportacions. Les 
retallades i la falta de perspectives 
laborals han propiciat la tornada 
de persones autòctones als treballs 
mal pagats i això ha empès a moltes 
dones migrants —que abans realit¬ 
zaven aquests treballs mal pagats i 
sense garanties ni drets laborals— a 
viure en la misèria, condemnades a 
la pobresa i a l’exclusió social, que és 
una més de les tantes cares de la vi¬ 
olència vers les dones. De la matei¬ 
xa manera que una repressió brutal 
que ens deté, empresona i mutila, 
pel sol fet de manifestar-nos, de no 
romandre en silenci, quan ni la por, 
ni la repressió policial ni cap intent 
de criminalització podrà aturar la 
nostra voluntat de no subordinar el 
benestar de les persones i el respec¬ 
te a la natura al benefici d’uns pocs. 

Vaga de Totes preté ser el mitjà 
per la canalització d’un malestar 
general en tots els aspectes que 
afecten la vida de les dones. Es vol 
retornar el feminisme al carrer tot 
allunyant-lo de les institucions que 
han adoptat les parts d’aquest dis¬ 
curs que els hi eren convenients per 
mantenir el sistema capitalista. Es 
vol englobar una visió del feminis¬ 
me que ara està segmentada entre 
diferents col·lectius, per acostar-la a 
totes les persones, per a què totes les 
dones, lesbianes i trans sentin que 
la lluita feminista també és seva. 


Per signar el manifest: 

vagadetotes.wordpress.com/manifest-ad- 

hesions/ 

RACÓ HISTÒRIC 

Models de piesó (i) 


Agus Giralt,Barcelona 


Segons el diccionari de l'Institut d'Estudis 
Catalans una presó és el lloc on hom està 
pres o detingut. Definir l'espai pot ser fàcil 
si coneixem el nostre context social, però si 
buidem el nostre cap de prejudicis, la idea de 
presó és perversa. Un espai on una majoria 
social té tancada i estigmatitzada a una mi¬ 
noria de la seva població. 

Actualment la presó ens pot semblar una 
institució inherent a les societats humanes 
però això no ha estat sempre així, ja que els 
càstigs s'han anat adaptant, al llarg de la his¬ 
tòria, a l'ètica de les societats. Un exemple 
clar el trobem en època romana, un període 
eminentment pràctic. Dins del cap dels ro¬ 
mans no hi entrava la idea de per què calia 
mantenir a uns individus tancats sense que 
fossin productius per la societat. Per als ro¬ 
mans la presó era només l'espai on els reclu¬ 


sos eren custodiats de forma temporal fins a 
ser jutjats. 

Al llarg de la història de la presó també 
s'ha debatut molt sobre la seva funció i el 
model que aquesta havia d'aplicar. La men¬ 
talitat puritana dels quàquers va fer apa¬ 
rèixer el sistema cel·lular, que propugnava 
l'aïllament dels presos per evitar l'aspecte 
corruptor de la presó i per forçar la medita¬ 
ció i el penediment. S'evitaven els càstigs 
corporals i la pena de mort, però les presons 
creaven individus febles i ressentits que no 
s'adaptaven a la societat. Com a evolució 
d'aquest model va aparèixer a Nova York el 
sistema Auburn, que defensava el treball di¬ 
ari en comú i la reclusió nocturna. 

A cavall dels segles XVIII i XIX el filòsof an¬ 
glès Jeremy Bentham va idear un format de 
presó que introduïa l'observació i el control 
absolut, el que es coneixeria com a panòp- 
tic. Després de la mort del filòsof, el mètode 
Bentham va fer furor i arreu es van comen¬ 


çar a construir presons que s'hi inspiraren. 

A Barcelona el 9 de juny de 1904 es va in¬ 
augurar la Model, una presó que també se¬ 
guia les idees de Bentham. Obra de Salvador 
Vinyals i Sabaté i Josep Domenech Estapà, 
l'arquitecte de l'Estació de Magoria, la Mo¬ 
del substituiria a la Presó d'Amàlia. L'antiga 
presó, temuda per la seva duresa, havia estat 
pensada per 287 presos i preses, però en poc 
temps va arribar a multiplicar per cinc la se¬ 
va capacitat. Amb la Model l'antiga presó, on 
s'hi havien reclòs nens, homes i dones va ser 
destinada només a les dones. 

Però aviat, el disseny original de la Model, 
que preveia 620 cel·les amb finestres ori¬ 
entades tant a l'interior com a l'exterior de 
l'edifici, es va veure augmentat amb 200 cel¬ 
les addicionals i el que havia de ser un model 
d'una suposada reforma penitenciaria va 
acabar esdevenint el símbol de la repressió 
del segle XX. 



Imatge aèria de la Presó Model 


FOGONS DE TEMPORADA 

Tomem-hi amb els llegums! 


BURXANT ELS BYTES 

Kdenlive, 
editant vídeo 
acasa 

Oziol Rigola, HacklabCB 

El món audiovisual és cada cop 
més assequible a qualsevol neòfit, 
però la part complicada sorgeix, 
quan un cop gravades les imatges, 
cal fer-ne una edició per polir-les, 
afegir títols, etc. Fins fa pocs anys es 
requerien equips de gran potència 
per treballar-hi, però des de fa uns 
anys, una aplicació apunta a ser una 
alternativa lliure i accessible amb el 
nom de Kdenlive. És una aplicació 
que pot funcionar sobre Linux, Fre- 
eBSD i Mac OS X. Aquest és un editor 
de vídeo no lineal multi-pistes de 
resolucions múltiples, és a dir, que 
podem fer superposicions, transi¬ 
cions, nombrosos efectes i en totes 
les mides d’imatge que se’ns puguin 
imaginar. A més a més, permet tre¬ 
ballar amb pràcticament tots els 
formats de vídeo existents sense ne¬ 
cessitat de conversions prèvies i al¬ 
hora també té múltiples formats de 
sortida que inclouen DVD ó HD. Sota 
llicència GPLV2+, podem trobar-lo 
en molts repositoris o en la pàgina 
web del projecte: http://www.kden- 
live.org 


Núxia May, Masnou 


M'encanta l'olor que emana de 
les botigues de llegum cuit, allò que 
diuen del gust emocional: quan era 
petita i els meus pares em portaven 
al mercat dels dissabtes, el meu es¬ 
morzar preferit era una paperina 
amb 200g de cigró cuit, del gros, que 
compràvem a la bacallaneria del po¬ 
ble i que jo em menjava, d'un en un, 
amb els dits. És un fenomen curiós 
el de les botigues de llegum cuit, de 
fet no sé si us hi heu fixat mai, però 
voltant per la península ibèrica no 
en veureu cap de botiga on venguin 
gra cuit. Tot i que és difícil conèixer 
l'origen exacte d'una tradició tant 
catalana, diuen que les botigues de 
llegum cuit es remunten a principis 
del segle XX, amb l'arribada de la re¬ 
volució industrial. Aquesta revolta 
—no només present a la ciutat obre¬ 
ra, sinó també a l'àmbit rural (les co¬ 
lònies tèxtils del Llobregat i del Ter 
en són els exponents més clars)—, 
comportà una ràpida incursió de la 
dona catalana a les fàbriques. Ante¬ 
riorment el llegum era cuit a casa, 
remullat durant la nit i bullit al llarg 
del matí, desprenent aquella càlida 
olor que avui ens recorda a un bon 
plat de gra sortint de l'olla. Devia ser 
alguna ment creativa la que va ide¬ 
ar el fet de coure llegum i vendre-la, 
juntament amb l'aigua de cocció si 
així es demanava, per poder ajudar 
a les dones, i per tant a les seves fa¬ 
mílies, que ja no gaudien de tantes 


hores per cuinar. Segurament, i grà¬ 
cies a aquesta iniciativa, els llegums 
varen seguir constituint el pilar de 
l'alimentació de moltes famílies. 

Va ser unes dècades més tard 
quan varen arribar els pots de lle¬ 
gum en conserva, però mai han aca¬ 
bat de substituir les nostres parades 
de llegum cuit, aquelles que moltes 
vegades van de la mà de botigues de 
queviures variats o parades del mer¬ 
cat on també venen bacallà o olives. 
De fet, a part d'aquests dos aliments 
mencionats, també manipulats i 
preparats abans de ser venuts, els 
llegums cuits devien ser dels pri¬ 
mers menjars que la “indústria” ali¬ 
mentària va cuinar per a nosaltres. 
Els llegums són perfectes, són asse¬ 
quibles, un cop secs es poden em¬ 
magatzemar durant llargs períodes 
de temps, contenen una proteïna 
vegetal d'alta qualitat i uns hidrats 
de carboni de combustió lenta; són 
rics en vitamines i minerals i sobre¬ 
tot, són boníssims! Avui, que ens 
diuen que hem de consumir menys 
quantitat de proteïna animal, no hi 
ha millor substitut que els llegums. 

El receptari català és ric amb lle¬ 
gums, reconegut arreu és el plat de 
botifarra amb seques, però potser 
pocs saben que anterior a aquest 
existia l'estimat per molts, llomi- 
llo amb mongetes. Aquest plat es 
servia a les fondes de Barcelona del 
XIX, unes mongetes sortint de l'olla 
que es saltejaven amb el suc d'haver 
cuinat el llom i que eren amanides 
amb all i julivert. Coneguts també 


els cigrons amb capipota, les llenti¬ 
es (o els pèsols) amb sípia, els pèsols 
negres del berguedà amb cansalada, 
les faves a la catalana o el llegums 
que no poden faltar en una bona 
escudella barrejada. Els aliments 
que més combinen amb els llegums 
solen ser de proteïna animal —so¬ 
bretot de carn de porc—, però també 
són famosos els cigrons amb espi¬ 
nacs, l'amanida de mongetes o les 
llenties amb arròs. 

Són diverses les curiositats gastro¬ 
nòmiques catalanes derivades dels 
llegums: les botigues de llegum cuit 
són pròpies de casa nostra, el llegum 
sortint de l'olla i amanit amb un raig 
d'oli és tradició catalana (a les espa¬ 
nyes es sol cuinar inicialment amb 
altres ingredients procurant unes 
receptes delicioses com ho són la fa- 
bada asturiana o "los callos madri- 
lenos con garbanzos"), les amanides 
fredes de llegum són característi¬ 
ques del nostre territori; el receptari 


català està farcit de receptes amb 
gra i n'existeixen varietats autòcto¬ 
nes —el pèsol negre del Berguedà, la 
mongeta del ganxet, el cigronet de 
l'Anoia, etc.—. 

El consum de llegums s'ha vist re¬ 
duït a més d'una quarta part des de 
principis del segle XX, avui les dades 
estadístiques ens diuen que con¬ 
sumim un promig de 3,84kg de lle¬ 
gums a l'any (segons fonts de la DA- 
AM del 2010 adaptades per en Pep 
Tuson a www.ruralcat.net), quanti¬ 
tat que correspon a un consum diari 
d'uns íog per persona i dia. En can¬ 
vi les recomanacions nutricionals 
de consum són d'uns 75g al dia que 
equivaldria amb consumir un bon 
plat de llegums tres o quatre vega¬ 
des a la setmana. Com veieu estem 
lluny de consumir el que ens perto¬ 
ca i no és gens difícil, ni car, adap¬ 
tar la nostra dieta i incrementar la 
quantitat de llegums consumits; les 
possibilitats són infinites! 


Faves a la catalana 

• 40og mongeta seca cuita 

• V2 ceba tendra 

• Oli d'oliva verge, vinagre, sal i pebre 

• Aigua 

Tot i que s'acaba l'estiu i aquest és un plat idoni per menjar fred us recomano aquesta 
alternativa a l'amanida, al saltejat 0 al plat de cullera que també es pot menjar ca¬ 
lent És una manera molt fàcil de consumir llegums que potser animarà als vostre fills 
a tastar-les. Ara que s'han popularitzat elspurés de llegums (com l'hummus àrab 0 
el dahl hindú) no està de més fer una versió del que seria un gaspatxo andalús. Amb 
l'ajuda d'un túrmix tritureu les mongetes cuites amb mitja ceba tendra, un petit raig 
de vinagre, sal, pebre i un generós raig d'oli d'oliva. Afegiu aigua mineral segons la 
textura final desitjada i obtindreu una sopa, 0 una crema, de mongetes, que podeu 
menjar-vos freda 0 calenta i podeu complementar amb uns daus de pa fregit, unes 
verdures picades fines i amanides, unes làmines de bacallà dessalat 0 una botifarra 
negra esmicolada i passada per la paella. 



rra d’escudella 

CUINA CATALANA ☆ WWW.TDK 

C/PREMIÀ, 20 SANTS - BCN ☆ 93 422 



Obert per festa major 

del 23 al 30 d’agost (de les 12 del migdia a la matinada) 

Menú diari amb plats de festa major, TERRASSA, combinats amb 
granissat, samarreta de festes, reserves per a grups, 
begudes de la terra i molt més... J/ 


fotografia 

Tallers, cursos, rutes fotogràfiques. 

Retrats, reportatges. 

Fotografia d’estudi, arquitectura. 

Articles artesans, àlbums, emmarcació. 

Llibres, material fotogràfic, càmeres, i més... 

materialsensiblefotografia@gmail.com f 

93 667 19 22 c/Riego, 43. 08014 Ben. 



“PEIXOS NOLLA” 

Mercat de Sants, 
parades 301 a 306 i 340 a 341 

Telf: 93-339-55-57 
SANTS 

UN TOC D'HUMOR... EL POEMA 

Infecció 

dona dóna dona dóna 
dona dóna dona dóna 
dona dóna dona dóna 
dona dóna dona dóna 
dona dóna dona dóna 

que violent és un accent 
quan no fa prou diferència 


Mireia Calafell. Tantes mudes. 
Perifèric, 2014 . 

(Poema escollit per David Cano) 


Arriba el 





1 0 3 

3 1 3 2 2 1 2 1 1 1 T-T'O' 

1 0 1 0 2 3 1 1 0 2 2 3 | 

2 2 1 2 0 1 1 2 1 1 r 

0 1 2 2 4 3 1 1 2 T 

1 1 2 3 4 2 2 1 3 2/ 

1 1 1 3 3 3 1 1 

■■■■■ 1 13 2/ 

1 2 2 0 1 1 1 1 4 3 
3 0 

1 2 0 2 0 2 2 3 3 , 


-L L 


CINEMA 

KAXA HUTSAK 
(Caixes Buides) 


Ikex Oiz Elgorriaga 


KAXA HUTSAK és un projecte do¬ 
cumental audiovisual que narra les 
experiències dels exiliats i exilia¬ 
des basques en les diferents etapes 
del conflicte basc. Aquesta idea va 
començar a gestar-se el 2012 i cul¬ 
minarà l’any 2016. En l’actualitat, 
s’ha llançat una campanya de mi- 
cromecenatge que té per objectiu 
aconseguir i2.ooo€ abans del 23 de 
novembre, per poder sufragar les 
despeses del projecte. 

Durant els últims 40 anys, una 
part del Poble Basc —d’esquerres, 
socialista i sobiranista— ha lluitat 


pel reconeixement dels seus drets i 
per la independència. Per això, han 
lluitat per diverses vies i han uti¬ 
litzat tots els mitjans al seu abast, 
inclosa la via militar duta a terme 
per l’organització armada ETA. A 
causa d’aquesta situació de con¬ 
flicte i confrontació social, política 
i armada, centenars de persones 
han hagut de fugir a altres països 
impulsats per diferents motius 
com són, el temor a la repressió o 
problemes amb la justícia espa¬ 
nyola entre d’altres. Avui dia, mal¬ 
grat que l’organització armada ETA 
va declarar l’alto-el-foc definitiu 
el 20 d’octubre de 2011, més de 500 
ciutadans i ciutadanes basques es 


troben exiliades en diverses parts 
del món. Molts d’ells i d’elles sense 
possibilitat de tornada a causa de 
processos judicials d’excepció. El 
2014 el col·lectiu d’exiliats i exilia¬ 
des va començar un procés en què 
moltes estan tornant a casa. 

El nostre objectiu és documentar 
i narrar com viu aquest col·lectiu 
en l’exili a través de diferents per¬ 
sones. Volem saber quins proble¬ 
mes tenen o perquè van haver de 
fugir; quines són les traves buro¬ 
cràtiques que tenen per no poder 
tornar i, també, com es viu sota una 
falsa identitat. En definitiva volem 
posar-li cara i veu a el “Exili Basc”. 
Per a això triarem sis o vuit perfils 
de característiques variades cadas¬ 
cun dels quals tindrà un reportatge 
fotogràfic, un peça de documental 
curta i un article escrit. D’aquesta 
manera donarem llum a aquestes 
siluetes negres anònimes de for¬ 
ma propera i respectuosa, que són 
un actor important en el conflicte 
basc. Dibuixarem un mosaic que 
mostri les vivències de les persones 
que han hagut de fugir al llarg de 
tots aquests anys per recuperar la 


memòria col·lectiva i evitar que les 
seves històries caiguin en l’oblit. 

Per a més informació i per poder 
veure els videos es pot consultar la 
web del projecte http://kaxahut- 
sak.com i http://karena.eu, nova 
plataforma de micromecenatge 
basca on es poden fer les aportaci¬ 
ons econòmiques al projecte. 


KAXA [KMïmK 

Euskal iheslarien esperientzia 

Experiència de los y las exiliadas vascas 



13 £< # m o 


IKUS ENTZUNEZKO PROIEKTU DOKUMENTALA 

PROYECTO DOCUMENTAL AUDIOVISUAL 

http://kaxahutsak.com 



A TOTS ELS QUE HAN DUT ALGUN COP CAMISA GRISA 


A TOTS ELS VEINS DEL BARRI DE SANTS 

L'economia feminista La presó 
es planta a Can Batlló ens afecta a totes 


Elba Mansilla, Sants 


14 i 15 de novembre, la Bordeta aco¬ 
llirà la primera edició de la Fira 
d'Economia Feminista, un esdeve¬ 
niment que té per objectiu "pensar i 
debatre l'economia en un sentit am¬ 
pli, com el conjunt de relacions que 
establim entre nosaltres i amb el 
medi per assolir unes vides dignes”. 
El tret de sortida el donarà l‘Amaia 
Pérez Orozco, economista crítica i 
autora del llibre Subversión femi¬ 
nista de la economia. La jornada de 
dissabte 15 estarà farcida de tallers, 
xerrades i debats, a banda de la ten- 
derola de col·lectius i projectes que 
ocuparan el carrer Onze de Juny de 
Can Batlló. 

Un tastet del programa 

La Fira estarà organitzada en qua¬ 
tre espais diferents: el mercadillo, 
l'espai taller, els cercles de debat i 
l'espai experiències. Un total de 16 
activitats, totes elles moderades i 
introduïdes pels col·lectius i perso¬ 
nes que conformen el grup promo¬ 
tor. 

Des de La Burxa destaquem un parell 
d'activitats formatives: en primer 
lloc, el taller "Construïm resistènci¬ 
es feministes front al TTIP”, activitat 
pensada per construir consensos i 
posicionaments feministes front 
del Tractat Transatlàntic de Comerç 
i Inversions, i que contribuirà a ge¬ 
nerar els continguts de la campa¬ 
nya #NoalTTIP. I, en segon, el taller 
de comunicació amb perspectiva de 
gènere a l'entorn digital adreçat a 
col·lectius i entitats, per promoure 
la visibilitat de les dones i l'ús d'un 
llenguatge inclusius, no androcèn¬ 
tric ni sexista. 


Ressaltem també la taula dedicada 
al treball reproductiu i les experièn¬ 
cies de col·lectius en lluita, en què 
coneixerem les experiències d'au¬ 
togestió i lluita social en l'àmbit del 
treball reproductiu. Hi participaran 
companyes de la Vaga de totes, el 
sindicat de treballadores de la llar 
Sindillar i l'experiència de la coope¬ 
rativa Dones solidàries pa'lante. 

Al webblog del projecte trobareu la 
informació completa del programa, 
el grup promotor i les entitats par¬ 
ticipants, així com dels formularis 
d'inscripció a la tenderolada, per re¬ 
servar cobert al dinar popular i per 
fer un cop de mà a la fira. 

Més informació: 


firaeconom iafe m i n ista.wo rdp ress. 
com 


@FiraEcoFem. 



FEMINISTES 

CAN BATLLÓ 14-15 Novembre 2014 


La Clivella 


El dissabte 22 de novembre la Clive¬ 
lla, una associació de suport a per¬ 
sones preses, es presenta al barri. La 
jornada, amb el nom "La presó ens 
afecta a totes'', comptarà amb una 
xerrada sobre la situació de desi¬ 
gualtat, discriminació i exclusió que 
pateixen les persones privades de 
llibertat i els seus entorns més pro¬ 
pers, que anirà acompanyada d'una 
exposició sobre presons. 

També comptarà d'un mònoleg 
d'Ana Plaza que té per nom "L'ex¬ 
cusa'' i es clourà amb un concert de 



Juanito Piquete. 

Des de fa unes setmanes, el col·lec¬ 
tiu independent d'àmbit català té 
com a lloc de trobada l'espai au- 
togestionat de Can Batlló des d'on 
continuen treballant amb l'objectiu 
de fons que els caracteritza: la fï dels 
espais de privació de llibertat. 

Ho fan a partir de la visibilitza- 
ció i la denúncia de les condicions 
degradants a les que estan sotmeses 
les persones preses i el recolzament 
jurídic, legal i psicosocial d'aquesta 
denúncia d'abusos de poder i 
tortures. També fomenten un espai 
de solidaritat i suport mutu entre 
familiars, persones preses, expreses 
i solidàries i investiguen per treure 
a la llum les denúncies de persones 
preses. 

Treballen per generar coneixement 
sobre l'actual situació dins les pre¬ 
sons i provocar debat sobre el model 
punitiu des d'una perspectiva aboli- 
cionista. 

El col·lectiu, que es solidaritza amb 
les diverses lluites existents per de¬ 
nunciar les condicions de vida a les 
presons, parteix d'una visió opo¬ 
sada al rol socialitzador que l'estat 
atorga als espais de privació de lli¬ 
bertat. A partir de desmuntar el con¬ 
cepte de presó com a eina útil per 
aconseguir finalitats socialitzado- 
res i educatives, fan patent que l'em¬ 
presonament i l'actual sistema pu¬ 
nitiu actuen d'obstacles per resoldre 
els conflictes socials, una aplicació 
de mesures que provoquen efectes 
socialment contraris. 


AGENDA 

novembre 2014 


Dissabte 15 de a les 2ih. 

Namina (cançó d'autora) 

Bo d'ajut: 4€ 

Koitton Club (Rossend Arús, 9) 

Dissabte 15 a les 23.30I1. 

Dj Txarnégo (latin, rumba I salsa) 
Entrada lliure 

Koitton Club (Rossend Arús, 9) 

Diumenge 16 a les 19.30IL. 

Jam d'Scratch 
Bo d'ajut: 3€ 

Koitton Club (Rossend Arús, 9) 

Dijous 20 a les 23.30IL 

Dj Sendo (latin, reggae, dancehall) 
Entrada lliure 

Koitton Club (Rossend Arús, 9) 

Divendres 21 a les 23.30IL. 

Rel Session (ètnico-electrònica) 
Entrada lliure 

Dissabte 22 ales23.3oh. 

El sonido de veldà ( salsa brava, 
cumbia i boogaloo) Negra Puloy+ Dj 
Malti 

Bo d'ajut: 2€ 

Koitton Club (Rossend Arús, 9) 


Dimarts 25 ales2i.3oh. 

Nick Drake Memorial 
Bo d'ajut: 3€ 

Koitton Club (Rossend Arús, 9) 

Dijous 27 ales23h. 

Festa Post-concert del 10è aniversa¬ 
ri de Raydibaum amb Dj Mayfïeld 
Entrada lliure 

Koitton Club (Rossend Arús, 9) 

Divendres 28 a les 21.30IL. 

Guillem Roma ( cançó d'autor amb 
musiques del món) 

Bo d'ajut: 6€ 

Koitton Club (Rossend Arús, 9) 

Divendres 28,19:3011 

Trencar El Silenci contra la violèn¬ 
cia sexual. 

Associació d'Assistència a Dones 
Agredides Sexualment 
Can Batlló (c/Constitució, 19) 

Divendres 28 a les 23.30I1. 

New Farguers Crew Djs (pop-rock) 
Entrada lliure 

Koitton Club (Rossend Arús, 9) 


Dissabte 29 

Tercer Aniversari Socarrimats de 
lTnfern 

10:00 Traca, trabucaires, tabalada, 
mercat, tallers i jocs infantils 
14:00 Dinar popular 
17:00 Taller de focs per grans i pe¬ 
tits 

19:30 Correfoc infantil i correfoc 
adult 

22:00 Concert: La Banda De Ton Pa¬ 
re 

Socarrimats de lTnfern 
Can Batlló (c/Constitució, 19) 

Dissabte 29 ales2ih. 

Perrocker (el plastautor) 

Bo d'ajut: 5 € 

Koitton Club (Rossend Arús, 9) 

Dissabte 29 a les 23.30I1. 

FEA Festival djs (Xavi Mateu i Car- 
los Bayona) 

Entrada lliure 

Koitton Club (Rossend Arús, 9) 

Diumenge 30 ales2oh. 

OuiEts( pop-folk) 

Bo d'ajut: 3€ 

Koitton Club (Rossend Arús, 9) 


Dilluns, dimarts, dijous, divendres i 
dissabtes de íoh a 13I1 
Tardes: dilluns, dimarts, dimecres 
i dijous de 17I1 a 2oh; i divendres de 
i8h a 2ih. 

Biblioteca Popular Josep Pons 
Can Batlló (c/Constitució, 19) 

De dilluns a dimecres de 17 a 24b 
Dijous de 17 a íh 
Divendres de 17 a 2h 
Dissabtes de 12 a 2h 

Espai de trobada. 

Ateneu La Base 

(carrer Hortes 10, Poble Sec) 

Dilluns, dimarts i dimecres 
Matins 10-13I1 Tardes 18-21I1 

Espai de preparació física 

multidisciplinar 

Can Batlló (c/Constitució, 19) 

Tardor 2014 

Tallers gratuïts: tai-txi, ball en línia, 
armonic trans dance, meditació i Bo- 
llywood 

Can Batlló (c/Constitució, 19) 
http://canbatllo.wordpress.com/ 

Dijous i divendres de 10 a 13I1 

Espai familiar La Nau 
Can Batlló (c/Constitució, 19) 

De dilluns a divendres de i8h a 22I1 

Rocòdrom 

Can Batlló (c/Constitució, 19) 


Dimarts uh-i3h i i8h-i9h, divendres 
uh-1311 i dissabte iih-1311. 

Hort comunitari 

Can Batlló (c/Constitució, 19) 

Tots els dimarts i dijous (18:30) 

Distribuidora editorial La Malobe'ema 
Ateneu Llibertari de Sants (Maria Vic¬ 
tòria, 10) 

El tercer divendres de cada mes (18- 
24b) 

Nit de Jocs de taula i rol al Casal 
Casal Independentista Jaume Compte 
(Muntadas, 24) 

Cada dimarts ioh-i2.45h i 
i8h-20.45h 

Espai obert d'assaig lliure a l'auditori 
Can Batlló (c/Constitució, 19) 

Cada dimecres i dissabtes ioh-i3h 

Tallers d'oficis (metal·lúrgia, lampis¬ 
teria, electricitat, mecànica i fusteria) 
Can Batlló (c/Constitució, 19) 

Cada dijous no festiu i8h-2ih 

La Cistella Verda: agricultura sana, de 
proximitat i de temporada 
Can Batlló (c/Constitució, 19) 

Segon dissabte de cada mes 

Merkadillo Punk 

Can Batlló (c/Constitució, 19) 

Ana Munoz i Daniela Osorio 

Membres de la comissió de gènere de la Xarxa 
d'Economia Solidària i de l'organització de la Fira 
d'Economia Feminista 

Can Batlló acull els dies 14 i 15 de novembre la I Fira d'Eco¬ 
nomia Feminista, un espai de trobada on debatre i crear 
unes relacions econòmiques feministes en un sentit ampli 
per assolir unes vides dignes. 



XARXA 

D'ECONOMIA 

SOLIDÀRIA 


m 



L'Ana Munoz i la Daniela Osorio treballen per una economia social, solidària, cooperativista i, sobretot, feminista 

“El món de l'economia social 
i solidària és més amable a l'hora 
de produir una transformació 
en termes de relacions de gènere” 


Ivet Eroles 


Ivet Eroles, La Bordeta 


Ouan parlem d'economia 
feminista a què ens referim? 

AM: L'economia feminista plan¬ 
teja uns aspectes que des de la 
perspectiva de l'economia social i 
solidària no s'estaven treballant, 
com és conflicte capital-vida, fent 
aportacions al discurs marxista 
més crític, ja que tota la feina de 
deconstrucció del capitalisme que 
es fa ve de la vessant del treball 
productiu i es deixa de banda la 
part, per nosaltres més emancipa¬ 
dora, del treball reproductiu. Per mi 
l'economia feminista és oferir una 
visió diferent de com es planteja la 
sostenibilitat de la vida. 

DO: És també una corrent de 
pensament, un espai crític que re¬ 
pensa l'economia en el sentit inte¬ 
gral dels aspectes polítics, socials i 
econòmics. Dins l'economia femi¬ 
nista hi ha diferents corrents que 
han profunditzat en temes com la 
visibilització de la dona en l'espai 
de producció i reproducció de l'eco¬ 
nomia, l'espai públic i privat. Hi ha 
una línia que intenta ser més àm¬ 
plia en el tema de la sostenibilitat 
de la vida i mostra la separació i 
dicotomia de l'espai productiu com 
a generador dels béns materials 
i la invisibilització de tot el que el 
sosté, per poder trencar aquests 
eixos. També és interessant obrir 
el debat en altres aspectes que no 
són visibles com la dependència de 
l'entorn. 

Comenteu que a la XES no 
s'estaven tractant aquests temes 

AM: Des de la teorització de l'eco¬ 
nomia social i solidària de vegades 
sembla que es parli de les mateixes 
qüestions, com el benestar de les 
persones, però s'aborda més des 
de la vessant del treball productiu; 
tampoc hem de perdre de vista que 
en el fons l'economia social i soli¬ 
dària està pensada des d'un hete- 
ropatriarcat. Dins de l'economia 
social i solidària s'estan construint 
mecanismes per incorporar la visió 
de l'economia feminista per a què 
sigui realment una economia que 
ens porti a la llibertat. 


" Dins de l'economia 
social i solidària s'estan 
construint mecanismes 
per incorporar la visió 
de l'economia feminis¬ 
ta per a que sigui real¬ 
ment una economia 
que ens porti a la lliber¬ 
tat" 

la esteu funcionant com a 
comissió de gènere de la XES? 

AM: La comissió parteix de la 
trobada que es va fer a Can Fulló el 
desembre del 2013. Es van fer unes 
dinàmiques i va sortir que algunes 
opinàvem que faltaria treballar el 
tema de gènere. Ha costat tirar-ho 
endavant. La comissió de gènere ha 
fet tres trobades i està en un procés 
de definició d'objectius, primer in¬ 
terns i després externs. 

DO: De moment mantenim el 
nom de “gènere” entre cometes, ja 
que l'estem repensant perquè du¬ 
rant les primeres trobades el debat 
estava centrat en repensar les dis¬ 
cussions de gènere en el sentit de 
jerarquies, d'una estructura hetero- 
patriarcal que es sosté també dins 
de la XES. Però volíem transcendir 
la idea de que la qüestió de gènere 
és una qüestió de dones, més avi¬ 
at té a veure amb una relació, així 
que volíem ampliar la perspectiva 
de l'economia social i solidària en 
aquest sentit. 

Al mateix temps organitzeu la 
Fira d'Economia Feminista, com 
està plantejada? 

AM: És una trobada entre el món 
feminista i el món de l'economia 
social, col·laborativa i cooperativa, 
un espai per debats, tallers, presen¬ 
tacions d'experiències i tenderola- 
da. Tenim diferents objectius, un 
primer pas seria crear un mercat 
social feminista on poder recolzar 
totes aquelles dinàmiques que si¬ 
guin més transformadores i també 
un espai de coneixement, per tro¬ 
bar-nos entre nosaltres. 


Tot són iniciatives d'economia 
feminista? 

DO: L'interessant és que no neces¬ 
sàriament s'han de definir d'econo¬ 
mia feminista, però sí compartir 
certes formes de fer i pràctiques 
que posin al centre les persones per 
poder sortir de la lògica centrada 
en l'àmbit productiu i generar visi¬ 
bilitats sobre la participació de les 
dones als espais de treball o com 
es reorganitzen les cures, tot això 
amb l'aprenentatge que comporta 
el procés de presentar experiènci¬ 
es, debatre sobre el tema, per gene¬ 
rar un comú del que entenem com 
economia feminista. 

Ouines valoracions n'extraieu de 
les experiències de projectes que 
treballen sobre aquests eixos? 

AM: Dins la XES hi ha un ventall 
més polític que aglutina tota una 
sèrie de dinàmiques per visibilit- 
zar una economia diferent on no 
s'especuli i que l'objectiu no sigui 
l'afany de lucre, sinó que cobreixi 
les necessitats de les persones. En 
una estructura de treball potser 
tens uns objectius diaris i dins, per 
exemple, de la XES sí que tenim 
certes pràctiques i un procés intern 
de diagnosi de falta de cura dins la 
casa i això va lligat a que si volem 
transformar les coses, enlloc d'exi¬ 
gir també ho hem de fer des de la 
pràctica. 


DO: Recomanaria la investigació 
“Femení plural: les dones i l'econo¬ 
mia cooperativa” de Sílvia Alberich, 
Joana Garcia Grenzner i Elba S. 
Mansilla, des del que s'entén que el 
món de l'economia social i solidà¬ 
ria és més amable a l'hora de pro¬ 
duir una transformació en termes 
de relacions de gènere. Fan un anà¬ 
lisi profund d'experiències mixtes 
i de dones en el que es visibilitzen 
les dificultats en termes de gènere, 
s'identifiquen bones pràctiques de 
transformació dins dels col·lectius i 
es fan un seguit de recomanacions. 

Es vol ampliar el debat més enllà 
dels àmbits de l'economia social i 
solidària? 

DO: Dins la XES hi ha el debat so¬ 
bre si som una alternativa o un sec¬ 
tor econòmic, però també som un 
moviment social. I en aquest sentit, 
clarament es pretén una transfor¬ 
mació social. Des de la perspecti¬ 
va feminista es creu que ja s'està 
construint un món nou però que 
encara té unes invisibilitats que no 
s'aconsegueix transformar i per mi 
aquesta és l'aportació més potent, 
el fet de visibilitzar, també de qües¬ 
tionar certs privilegis i determina¬ 
des posicions que no són tant sols 
en termes de gènere. La pregunta 
de qui pot accedir a l'economia so¬ 
lidària ha sorgit més d'una vegada, 
quines classes socials, qui en queda 


exclòs, el format cooperativa té uns 
límits i es necessita un fons. Certes 
perspectives del feminisme inter- 
seccionals aporten aquesta mirada 
integradora. 

Durant el mes d'octubre es va 
viure la jornada de lluita cap a 
la Vaga de Totes, què en penseu 
d'iniciatives d'aquest tipus? 

AM: És espectacular i a la fira es 
dóna un espai per la trobada d'ex¬ 
periències de diferents col·lectius 
que estan lluitant contra la discri¬ 
minació de les tasques de soste¬ 
nibilitat de la vida, les de cura. És 
molt bonic tot el que s'està fent, 
d'alguna forma estem organitzant 
lluites diferents per mostrar tot 
allò que amaga un tipus de visió 
de l'economia i de la política. En el 
fons aquesta crisi posa de manifest 
el conflicte capital-vida que tenim, 
aquesta problemàtica ja la teníem, 
però al treure els drets de les classes 
populars s'evidencia encara més i 
el fet de que s'estigui resistint i que 
s'estiguin creant espais de trobada 
és genial. Tot lliga. 

DO: Tota aquesta feina que es va 
fer des de la Vaga de Totes al treba¬ 
llar a nivell local i territorial i amb 
col·lectius és un procés d'aprenen¬ 
tatge mutu. Com a moviment i com 
a procés d'acumulació de forces i de 
visibilització ha tingut una potèn¬ 
cia important. 


La Burxa és un periòdic 
editat per un equip de 
redacció no professional 

